શાહીબાગમાં અસારવા ખાતે મોહન સિનેમા સામે આવેલ પારસીની ચાલી ખાતે રહેતા લાધુભાઇ વર્મા નામના ૬૦ વર્ષના આધેડ વહેલી સવારે સિવિલ હોસ્પિટલ સામે આવેલ રાધે ડેરી નજીકથી રોડ ક્રોસ કરતા હતા ત્યારે આ રોડ પરથી પુરઝડપે પસાર થઇ રહેલી કારે લાધુભાઇને અડફેટે લઇ જોરદાર ટક્કર મારતા ગંભીર ઇજા થવાના કારણે લાધુભાઇનું ઘટનાસ્થળે જ મોત થયું હતું. અકસ્માત સર્જી કારચાલક નાસી છૂટ્યો હતો. બનાવની જાણ થતા પોલીસે તાત્કાલીક પહોંચી જઇ લાશને પીએમ માટે મોકલી આપી હતી. અકસ્માત સર્જી નાસી છૂટેલા કારચાલક વિરુદ્ધ પોલીસે ગુનો દાખલ કરી આગળની કાર્યવાહી હાથ ધરી હતી.